Timek Ti Barangay
Bgy. Aggunetan, Lasam, Cagayan
Maysa kadaguiti kadalusan, ken kapintasan a barangay iti ili a Lasam. Pagnaedan daguiti nagagaget ken narespeto a lumugar, agdindinamag iti intero a prubinsiya a pakasarakan iti “Galluan Lagoon” a pagkalkalapan ken pagtataudan iti kaiimasan a tilapia ditoy Cagayan. Masarakan ti Barangay Aggunetan walo a kilometro abagatan ti Poblacion.
Ti Barangay ket idauluan ti natibker ken nagaget a kapitan, Hon. Eddie Lumelay. Makita daguiti bunga ti kinasaririt ken kinaaktibo daytoy agkabanuag a lider babaen kadaguiti proyekto a naggubuayan iti agtultuloy a pagsayaatan daguiti lumugar. Gapu iti gagarna nga agserbi kadaguiti kalugaran na, inyuman na kadaguiti lideres ti prubinsiya nga indadauluan ni Gobernador Alvaro T. Antonio amin a pakaseknan ken arungaing daguiti kabaranggayan na naidawatanna iti tulong pinasiyal ti pannakapasayaat ti Multi-Purpose Building ket pannakaaramid ti Multi-Purpose Drying Pavement a patinayon nga usaren daguiti mannalon nga agbilag kadaguiti apitda nga irik ken mais.
Narway ti pinagtitinnulong daguiti lumugar gapu iti nasayaat nga panangtarawidwid daguiti barangay opisyal isu ti makaigapu nu apay nga mabalin a maipannakkel ken modelo kadaguiti daduma ti barangay Agunetan, iti Ili a Lasam.
Bgy. Abbangkeruan, Pamplona, Cagayan
Pagwadan Ti Barangay
Nu panagserbisiyo ti barangay saaan a paud-udi ni Barangay Kagawad Luis Decena ti barangay Abbangkeruan, Pamplona, Cagayan. Maysa a retirado kas a religion teacher iti romano katoliko, nu man pay maysa a retirado kayat na pay laeng ti agserbi iti Ili na babaen ti panagserbi na ti Barangay.
Natenneb ti serbisyo nagpaay a barangay kagawad ti sumagmamano a tawen. Adu a pammadayaw ti nagun-odna. Idi 2013 simrek ti basingkawel ti pulitika ni kagawad Decena ket napagasatan manen a nakarwar ket aglas-term ti 2016.
Kas sanggir iti serbisiyo,ken panagtitinnulong daguiti mangisursuro ti Abbangkeruan Emelementary School kasta met ti liderato ti Parents Teacher Association nga idaulwan manen toy nagaget a konsehal naaddaan ti nasao a pagadalan ti Mini Gymnasium a naggapu ti pondo ti Gobiyerno Prubinsiyal babaen ti tulong toy naayat a Gobernador Hon. Alvaro T. Antonio.
Makuna a pagwadan daytoy a kagawad , ngamin adda kenkuana daguiti talugading a saan mo makita kadaguiti dadduma. Ti bukod na a zona naidumduma ti kooperasyon daguiti pumurok. Gapu iti napintas a panagtutunos naaddaan da ti Dap-ayan wenno purok center ken maysa a napintas a Sitio Chapel. Kada bulan agtultuloy ti panagdalus wenno Boluntaryo a serbisyo publiko iti benneg daguiti agtutubo.
Mabagbagaanda pay tapnu maigiya da iti nasayaat a dalan ket maiyadayo da kadaguiti madi a bisyo ken aramid a saan a nasayaat. Amin dagitoy ket aramid toy pagwadan a konsehal. Naayat a tumulong ken sidadaan nga agserbi. Saan na a pampanunuten ti bukod na a pagsayaatan nu di ket ti pagimbagan daguiti kalugaran na iti ipangpangruna na.
ilo_Latn eus_Latn ilo_Latn ilo_Latn ilo_Latn hun_Latn ilo_Latn ilo_Latn ilo_Latn ilo_Latn ilo_Latn ilo_Latn